Tohmajärvi

**Tohmajärvi** on Suomen kunta, joka sijaitsee Keski-Karjalan seutukunnassa Pohjois-Karjalan maakunnan eteläosassa, valtatie 6:n varrella, ja valtatie 9:n itäisessä päätepisteessä. Valtatie 9 on kunnan alueella myös osa Sinisen tien matkailureittiä, ja kunnan kautta kulkee myös Runon ja rajan tie. Kunnassa asuu  ihmistä ja sen pinta-ala on &nbsp;km2, josta &nbsp;km2 on vesistöjä. Väestötiheys on  asukasta/km2.

Tohmajärven kunnassa sijaitsee EU:n itäisin henkilöliikenteen maarajanylityspaikka, Niirala.

Eskil Colleniuksen johdolla rakennettu, vuonna 1756 valmistunut Tohmajärven kirkko on Pohjois-Karjalan vanhin puukirkko.

## Maantiede
Tohmajärven naapurikunnat ovat Joensuu, Kitee ja Rääkkylä. Aikaisemmin naapurikuntia ovat olleet myös Kiihtelysvaara, Pyhäselkä, Tuupovaara ja Värtsilä. Idässä rajanaapurina on Venäjä.

Tohmajärven Natura-kohteita ovat Värtsilän laakson luontokokonaisuus, Tohmajärven lehdot, Särkijärvi, Peijonniemenlahti ja sen vesialue, valtakunnalliseen harjujensuojeluohjelmaan kuuluvat Multasärkkä-Likolamminkangas ja Kannusvaara, soiden ympäröimät Kangasvaaran-Kenraalinkylän lammet ja Hirvisuo.

Tohmajärven kunnallistalon alla sijaitsee ainutlaatuinen, 11&nbsp;000 vuotta vanha maaluola. Luola on noin 8 metriä pitkä ja 1,5 m korkea.

### Ilmasto

## Kylät
Asema, Akkala, Jouhkola, Järventaus, Kantosyrjä, Kaurila (Kaurilanvaara), Kaustajärvi, Kemie (kuntakeskus), Kenraalinkylä, Kutsu (Kutsunvaara), Murtoi, Niirala, Onkamo, Patsola, Peijonniemi, Petravaara, Riikola, Ristee, Saario, Tenka, Tikkala, Uusikylä, Vatala, Timola, Vepsä, Uusi-Värtsilä, Värtsilä.

### Taajamat
Vuoden 2017 lopussa Tohmajärvellä oli 4&nbsp;571 asukasta, joista 1&nbsp;521 asui taajamassa, 2&nbsp;994 haja-asutusalueilla ja 56:n asuinpaikat eivät olleet tiedossa. Tohmajärven taajama-aste on 33,7&nbsp;%. Kunnassa on vain yksi taajama, Kemie.

## Historia
Talvisodan päättäneessä Moskovan rauhassa 1940 valtaosa siihenastisen Tohmajärven alueesta pysyi Suomessa, mutta pieni alue Kiteen ja Pälkjärven rajalla sekä Pälkjärven ja Värtsilän rajalla sisältyivät Neuvostoliitolle luovutettuihin alueisiin. Toisaalta Tohmajärveen liitettiin Pälkjärven alueen Suomessa pysynyt osa, joten Tohmajärvi on Ruokolahden ja Ylämaan ohella ainoa alueitaan menettäneistä Suomen kunnista, jotka itse asiassa *laajenivat* sodan aiheuttamien aluemenetysten johdosta.

Tohmajärven ja Värtsilän kunta yhdistyivät 2005, seurakunnat yhdistyivät jo kaksi vuotta aiemmin. Yhdistyminen toteutettiin lakkauttamalla molemmat vanhat kunnat ja perustamalla uusi Tohmajärven kunta. Samassa yhteydessä Tohmajärvi luopui 1953 vahvistetusta vaakunastaan ja entisestä Värtsilän kunnanvaakunasta tuli Tohmajärven vaakuna. Tohmajärven väkiluku 31. joulukuuta 2004 ennen liitosta oli 4&nbsp;897 ja Värtsilän 614.

## Hallinto
Tohmajärven kunnanjohtaja on Mikko Löppönen vuodesta 2021 lähtien. Olli Riikosen lähdettyä virkavapaalle viransijaiseksi valittu Mikko Löppönen vahvistettiin tehtävään pysyvästi 30.5.2022. 

Kunnanvaltuustossa on 23 paikkaa, joista keskustalla on 12, SDP:llä 6, kokoomuksella 5. Valtuuston puheenjohtajana toimii SDP:n Reima Ehrukainen. Kunnanhalltuksessa on 7 paikkaa, joista keskustalla on 4, SDP:llä 2, kokoomuksella 1. Kunnanhallituksen puheenjohtajana toimii keskustan Matti Kuittinen.

## Talous
Vuonna 2015 kunnassa oli 1&nbsp;374 työpaikkaa. Niistä 18&nbsp;% oli alkutuotannossa (maa-, metsä- ja kalataloudessa), 70&nbsp;% palveluissa ja 10&nbsp;% jalostuksessa. Jalostuksen osuus oli pienempi kuin koko maassa (20&nbsp;%), ja alkutuotannon osuus suurempi kuin koko maassa (3&nbsp;%).

Vuonna 2016 eniten yhteisöveroa maksaneet yritykset olivat Kutsu-Oskolan yhteismetsä, K-Marketia pitävä Taru Tiilikainen Oy ja Metsä-Karvinen. Tiilikaisen suku on pitänyt kauppaa Kemiessä kolmen sukupolven ajan.

## Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.

## Seurakunnat
Vuoden 2025 aluejaon mukaan Tohmajärvi kuuluu Suomen evankelis-luterilaisen kirkon Keski-Karjalan seurakuntaan

Itsenäisenä helluntaiseurakuntana Tohmajärvellä toimii Tohmajärven helluntaiseurakunta.

Suomen ortodoksisen kirkon seurakunnista Tohmajärven alueella toimii Joensuun ortodoksinen seurakunta.

### Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Tohmajärven kunnan nykyisellä alueella.
* Värtsilän seurakunta (liitetty Tohmajärven seurakuntaan 2003) 
* Tohmajärven seurakunta

## Koulutus

* Sivistyskeskus Ahjo, luokka-asteet 1–6
* Tikkalan koulu, luokka-asteet 1–6
* Tohmajärven lukio
* Tohmajärven kansalaisopisto
* Keski-Karjalan musiikkiopisto

## Urheiluseurat
* Tikkalan Veikot
* Tohmajärven Enduroseura
* Tohmajärven Palloseura (jalkapallo)
* Tohmajärven Pomppu (pesäpallo)
* Tohmajärven Tennisseura
* Tohmajärven Urheilijat
* Tomppa – Tohmajärven jumppa
* Värtsilän Kisa
* Värtsilän Teräs

## Tapahtumia ja nähtävyyksiä
* Potsipäivät on kesäjuhla, jota vietetään juhannuksen jälkeisenä viikonloppuna. Nimensä tapahtuma on saanut Maiju Lassilan Tulitikkuja lainaamassa -näytelmän sianporsaasta eli potsista.
* Värtsiläpäivät heinäkuun puolivälissä
* Hämärätori museoalueella syyskuun lopulla
* Puun Sielu -taidekartano
* Tohmajärven museoalue, jossa mm. Nymanin talon koti- ja apteekkimuseo, renkitupa, jossa kesäisin Katri Helena -näyttely, pitäjänmuseo ja Maiju Lassilan kotitalon aitta
* Saarion voimalaitosmuseo
* Kaurilan koulumuseo
* Värtsilän myllymuseo

## Kuuluisia tohmajärveläisiä

* Ambrosius, Helsingin metropoliitta
* Anna Easteden, malli ja näyttelijä
* Oskar Hainari, lehtori, kansanedustaja
* Antti Hartikainen, pääjohtaja
* Katri Hirvonen, kiekonheittäjä, kuulantyöntäjä
* Tarmo Huovinen, pianotaiteilija, professori
* Teuvo Ihanus, hanuristi
* Alexander Järnefelt, suomalaisuustaistelija, senaattori
* Aurora Järnefelt, taiteilijasisarusten isoäiti
* Katri Helena, viihdetaiteilija

* Henna Meriläinen, Miss Suomi 1994
* Erkki Määttänen, elokuvaohjaaja
* Karl Lennart Oesch, kenraaliluutnantti
* Reino Pirhonen, kunnallis- ja maanviljelysneuvos
* Jouko Pölönen, Ilmarisen toimitusjohtaja
* Siiri Rantanen, hiihtäjä
* Aleksi Rautiainen, pesäpalloilija
* Immo Rautiainen, pesäpalloilija
* Kosti Rautiainen, pesäpalloilija
* Olli Riikonen, kunnanjohtaja

* Seppo Räty, keihäänheittäjä
* Veijo Saloheimo, historiantutkija
* Eino Sormunen, Kuopion piispa
* Oona Sormunen, keihäänheittäjä
* Rikhard Sotamaa, lääkintöneuvos, UKK:n ystävä
* Olavi Svanberg, hiihtosuunnistaja
* Pertti Tikka, hiihtosuunnistaja
* Algot Untola eli Maiju Lassila, kirjailija
* Gabriel Wallenius kruununvouti, ”Karjalan kuningas”
* Erik Wallensköld, senaattori ja maaherra.

## Ruokakulttuuri
Tohmajärven pitäjäruoiksi nimettiin 1980-luvulla perunavelli, sienisalaatti ja hunajaletut.

## Katso myös
* Luettelo Tohmajärven julkisista taideteoksista ja muistomerkeistä

## Lähteet

## Kirjallisuutta
* Juvonen, Jaana: *Tohmajärven ja Värtsilän historia 1868–2018.* Tohmajärven kunta 2020. 

## Aiheesta muualla

* Tohmajärven kunnan kotisivut
* Tilastokeskus – Tohmajärven avainluvut
* Värtsi – Värtsilän verkkolehti